
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 25T/32/2026 7726010175 30. 07. 2026 JUDr. Peter Bodo ECLI:SK:OSMI:2026:7726010175.2
TRESTNÝ ROZKAZ V MENE SLOVENSKEJ REPUBLIKY Okresný súd Michalovce sudca pre prípravné konanie JUDr. Peter Bodo, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 30.7.2026 vydáva rozhodol: Obvinený A. B., nar. XX.X.XXXX vo C. D. E., trvale bytom F. XXX, u z n á v a s a v i n n ý m, ž e 1. dňa 24.12.2025 v čase okolo 20.45 h na parkovisku pred obytným blokom na ul. D. B. G. XX C. F. poškodil tam zaparkované osobné motorové vozidlo zn. Škoda Fabia, EČV: F., a to tým spôsobom, že kľúčom urobil škrabanec na pravých predných dverách a o rozmere cca 100 cm ako aj pravom prednom nárazníku o rozmere cca 100 cm a následne malým skrutkovačom prepichol obe pneumatiky na pravej strane vozidla, čím takto poškodenej F. H., nar. X.XX.XXXX, bytom H. X F. spôsobil poškodením osobného motorového vozidla škodu vo výške 750,- €, 2. dňa 30.12.2025 v čase okolo 22.56 h na parkovisku pred obytným blokom na ul. D. B. G. XX C. F. poškodil tam zaparkované osobné motorové vozidlo zn. Škoda Fabia, EČV: F., a to tým spôsobom, že kľúčom urobil škrabanec na pravých zadných dverách a nárazníku a následne malým skrutkovačom prepichol pravú zadnú pneumatiku, čím takto poškodenej F. H., nar. X.XX.XXXX, bytom H. X F. spôsobil poškodením osobného motorového vozidla škodu vo výške 500,- €, čím vyššie uvedeným konaním spôsobil F. H., nar. X.XX.XXXX, bytom H. G. X, F. poškodením osobného motorového vozidla celkovú škodu vo výške 1.250,- €, teda - pokračovacím konaním poškodil cudziu vec a spôsobil tak na cudzom majetku malú škodu, čím
spáchal
- prečin: poškodzovanie cudzej veci podľa § 245 ods. 1 Trestného zákona, za to sa odsudzuje Podľa § 245 ods. 1 Trestného zákona s použitím § 36 písm. l/ Trestného zákona, § 38 ods. 2 Trestného zákona, § 56 ods. 1, 2 Trestného zákona na peňažný trest vo výške 500,- € (päťsto) Eur. Podľa § 57 ods. 3 Trestného zákona pre prípad, že by výkon peňažného trestu mohol byť úmyselne zmarený u k l a d á náhradný trest odňatia slobody v trvaní 4 (štyri) mesiace.
Poučenie: Proti trestnému rozkazu môže podať odpor obvinený, osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal, a to do 8 dní od jeho doručenia. Poškodený môže podať odpor proti výroku o náhrade škody, ktorým bola priznaná náhrada škody; ak poškodený podá odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Zúčastnená osoba podať odpor proti výroku, ktorým bolo uložené ochranné opatrenie; ak zúčastnená osoba podá odpor, prejedná samosudca návrh na uloženie ochranného opatrenia na verejnom zasadnutí. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak je obvinený stíhaný pre trestný čin uvedený v § 211 Tr. poriadku, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb uvedených v odseku 1. Späťvzatím súhlasu sa trestný rozkaz ruší a samosudca trestné stíhanie zastaví. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Ak sa v určenej lehote nepodá odpor, stane sa trestný rozkaz právoplatným a vykonateľným.

